**Uvodne napomene**

Zaključkom Vlade Crne Gore broj : 06-607/4 od 28. marta 2013. godine, Ministarstvo finansija je zaduženo da kvartalno izvještava Vladu o realizacijii efektima mjera koje su definisane Akcionim planom za suzbijanje sive ekonomije za 2013. godine. Shodno navedenoj obavezi, ovo ministrstvo je sačinilo Informaciju o realizacijiiefektima mjera koje su definisane Akcionim planom za suzbijanje sive ekonomije za period april – jul tekuće godine**.**

Podsjećamo da je**,** Ministarstvo finansija utvrdilo prijedlog mjera za suzbijanje sive ekonomije za 2013. godinu, uključujući i mjere neophodne za jačanje institucionalnih i kadrovskih kapaciteta organa državne uprave nadležnih za kontrolu i naplatu prihoda. S tim u vezi, formirana je Radna grupa za izradu seta prijedloga mjera za suzbijanje sive ekonomije za 2013. godinu, u čijem sastavu su imenovani predstavnici nadležnih državnih organa, socijalnih partnera, privrede, Skupštine Crne Gore i Vrhovnog državnog tužilaštva. Predlozi mjera za suzbijanje sive ekonomije ikorporirani su u Akcioni plan za suzbijanje sive ekonomije za 2013. godinu i za svaku aktivnost određene su nadležne institucije koji su nosioci mjere i institucije koje učestvuju u realizaciji istih, rokovi za realizaciju aktivnosti, kao i efekti odnosno ciljevi svake pojedinačne aktivnosti. Akcioni plan za suzbijanje sive ekonomije za 2013. godinu Vlada Crne Gore usvojila je na sjednici od 21. marta 2013. godine.

U cilju realizacije mjera iz Akcionog plana, Radna grupa je u periodu april-jul tekuće godine, u kontinuitetu pratila dinamiku i efekte sprovođenja svih definisanih aktivnosti u borbi protiv sive ekonomije, sa posebnim osvrtom na suzbijanje sive ekonomije u oblasti tržišta rada i prometa proizvoda i usluga – evidentiranja gotovinskog prometa, kao i eliminisanja prostora za izbjegavanje plaćanja poreskih obaveza. Radi unapređenja sistema evidentiranja prometa preko fiskalnih registar kasa, posebno u dijelu revidiranja zakonskog okvira kojim je definisan postupak instaliranja, fiskalizacije i servisiranja registar kasa, kao i kontrole evidentiranja prometa, Radna grupa je dopunjena sa još jednim članom iz privrednog sektora i to g-dinom Đorđijem Markovićem, vlasnikom firme „Sekas“.

U izvještajnom periodu održana su dva sastanka Radne grupe na kojima je, nakon upoznavanja sa preduzetim aktivnosti i mjerama na suzbijanju sive ekonomije od strane koordinatora inspekcijskih službi, konstatovano da se sve mjere definisane Akcionim planom realizuju prema utvđenoj dinamici, uz naglasak na uspješan rad inspekcijskih službi čijom saradnjom je ostvareno značajno poboljšalje naplate javnih prihoda koji su za prvih 6 mjeseci tekuće godine veći za oko 40 miliona eura, u odnosu na isti period prošle godine. Konstatovano je da je pojačan inspekcijski nadzor doprinio povećanju stepena poreke discipline, a što je direktno uticalo na smanjenje nelegalnog poslovanja i povećanje javnih prihoda. Posebna pažnja je posvećena unapređenju transparetnosti u borbi protiv sive ekonomije na način što je, pored redovnog informisanja javnosti o realizaciji mjera za suzbijanje sive ekonomije u okviru projekta “Siva zona na sva zvona”, inicirano i veće uključivanje građana u suzbijanju sive ekonomije implementacijom objedinjenog projekta u organizaciji Vladinog biroa za odnose sa javnošću i Elektrotehničkog fakulteta. Poseban akcenat stavljen je na revidiranje važeće zakonske regulative, koja ostavlja prostor za neregularno poslovanje, u kom pravcu su na osnovu analize date sugestije za izmjene pojedinih zakonskih rješenja ( Zakon o porezu na dohodak fizičkih lica, Zakon o inspekcijskom nadzoru, Zakon o doprinosima za obavezno socijalno osiguranje, Zakon o objedinjenoj registraciji i sistemu izvještavanja obračuna i naplate poreza i doprinosa i dr).

Na četvrtom sastanku Radne grupe za izradu Seta prijedloga mjera za suzbijanje sive ekonomije za 2013. godinu, koji je održan je 30. maja 2013, donijeti su sljedeći Zaključci:

1.      Da se***Radna grupa za izradu Seta prijedloga mjera za suzbijanje sive ekonomije dopuni***sa sledećim članom, g-dinom Đorđijem Marković, vlasnikom firme “Sekas”;

2.      Da se formira***Radni tim koji će pripremiti podzakonski akt kojim će regulisati pitanja evidentiranja i plombiranja fiskalnih kasa i štampača,***a koji čine predstavnici Ministarstva finansija, Poreske uprave, savjetnik Potpredsjednika Vlade za ekonomsku politiku i finansijski sistem g-din Goran Jovetić u saradanji sa spoljnim saradnikom, g-dinom Đorđijem Markovićem;

3.      Da se formira***Radni tim koji će analizirati projekte ETF I vladinog Biroa za odnose sa javnošću*** u čijem sastavu će biti predstavnici Ministarstva finansija, Ministarstva za informaciono društvo i telekomunikacije, Poreske uprave, Vladinog biroa za odnose sa javnošću i Elektrotehničkog fakulteta, i da isti na narednom sastanku Radne grupe predloži set mjera u vezi sa prihvatanjem navedenih projekata*;*

4.      Da se u što kraćem roku organizuje***edukacija poreskih inspektora***u cilju kvaliletnijeg sprovođenja kontrola fiskalnih kasa i štampača;

5.      Da se***sugestije Unije poslodavaca koje se odnose na Izmjene i dopune Zakona o sprječavanju nelegalnog poslovanja*** razmatraju na Odboru za ekonomiju, finansije i budžet;

6.      Da je ***rast prihoda u Budžetu za oko 40 miliona eura rezultat rada***Radne grupe, pojačanih kontrola svih inspekcijske službe, kao i bolje koordinacije i saradnje između istih;

7.      Da se ***sledeći sastanak Radne grupe*** organizuje u toku turističke sezonei da koordinatori svih inspekcijskih službi pripreme ***Izvještaje o preduzetim mjerama i aktivnostima inspekcijskog nadzora.***

Na petom sastanku Radne grupe za suzbijanje sive ekonomije, koji je održan 3. jula 2013. godine, donijeti su sljedeći Zaključci***:***

1.      Da se formira ***Radni tim koji će u saradnji sa Ministrarstvom finansija i Poreskom upravom pripremiti izmjene regulatornog okvira u cilju suzbijanja sive ekonomije***(Zakon o porezu na dohodak fizičkih lica, Zakon o objedinjenoj registraciji i sistemu izvještavanja obračuna i naplate poreza i doprinosa, Akt o upotrebi poreske registar kase - fiskalizacija i zaštita memorije);

2.      Da se ***preformulišu zaključci za Vladu***u vezi materijala koji se odnosi na zajedničku implementaciju projekta “Budi odgovoran” Elektrotehničkog fakulteta i projekta “Uključivanje građana u borbu protiv sive ekonomije” Vladinog biroa za odnose sa javnošću u dijelu da Biro za odnose s javnošću zajedno sa Poreskom upravom i Upravom za inspekcijske poslove, uz punu podršku Radne grupe, vrši koordinaciju u vezi finansijskih i svih drugih uslova u cilju podrške i realizacije projekta;

3.      Da ***ministar zajedno sa Vukom Vujnovićem, Milanom Lakićevićem i Božidarom Vuksanovićem,*** do naredne sjednice Vlade CG, ***utvrdi šta će se finansirati iz objedinjenog projekta ETF i Vladinog biroa za odnose sa javnošću***, dok je način finansiranja pitanje evidencije i kapitalnog budžeta;

4.      Da se u što kraćem roku organizuje ***edukacija poreskih inspektora*** u cilju kvaliletnijeg sprovođenja kontrola fiskalnih kasa i štampača;

5.      Da ***je rast prihoda u Budžetu za oko 40 miliona eura rezultat rada Radne grupe***, pojačanih kontrola svih inspekcijske službe, kao i bolje koordinacije i saradnje između istih;

6.      Da je ***smanjen broj utvrđenih nepravlinosti***prilikom inspekcijskih kontrola što ukazuje na povećanje svijesti i disciplinske odgovornosti poreskih i carinskih obveznika;

7.      Da se u toku turističke sezone ***nastavi sa utvrđenom dinamikom inspekcijski kontrola i radi na unaprjeđenju saradnje i koordinacije inspekcijskih službi***.

U prilogu Informacije dati su Izvještaji Radnih timova koji su formirani u okviru Radne grupe za pojedine oblasti, za period april – jul tekuće godine, kao i Uporedni pregled planiranih i ostvarenih neto prihoda za period januar-jun 2011, 2012 i 2013 godine.

***I Z V J E Š T A J***

***RADNOG TIMA ZA ANALIZU VAŽEĆE ZAKONSKE REGULATIVE***

Radni tim za analizu važeće zakonske regulative, koga čine predstavnici Ministarstva finansija, Ministarstva rada i socijalnog staranja, Ministarstva pravde, Poreske uprave, Uprave carina i Uprave za inspekcijske poslove, u periodu april - jul tekuće godine, održao je dva sastanka na kojima je analizirana važeća zakonska regulativa, posebno sa aspekta stimulativne kaznene politike, povećanja fiskalnih prihoda i eliminisanja neregularnog poslovanja. Na osnovu analize predložene su izmjene i dopune važeće zakonske regulative i to:

**1. Zakona o doprinosima za obavezno socijalno osiguranje,** u dijelu ukidanja najviše godišnje osnovice za plaćanje doprinosa za socijalno osiguranje i prava na povraćaj više plaćenih doprinosa, na način što bi se iz zakona brisali čl.14, 22 i 24. Procjena je, da bi po ovom osnovu budžetski rashodi bili smanjeni za oko 3.mil.€ na godišnjem nivou.

Takođe, predloženo je revidiranje kaznene politike povećanjem iznosa novčanih kazni pravnom licu, odgovornom licu u pravnom licu i preduzetniku, za prekršaj »neobračuna, netačnog obračuna, neobustavljanja ili ne uplate doprinosa prilikom svake isplate prihoda«, kao i fizičkom licu koje ne uplati doprinose za obavezno socijalno osiguranje u propisanom roku.

**2. Zakona o porezu na dohodak fizičkih lica,** u dijelu izuzimanja od prava na paušalno oporezivanje prihoda odredjenih samostalnih djelatnosti (djelatnost advokata, revizora, računovođa, knjigovođa, zdravstvenih radnika i sl.), i oporezivanje ovih djelatnosti prema stvarno ostvarenom dohotku. Prilikom razmatranja ovog predloga oprjedjeljujuće je bilo da vođenje knjiga ovim preduzetnicima ne predstavlja tehnički problem i nesrazmjeran trošak, imajući u vidu vrstu, obim i prirodu obavljanja tih poslova.

Predloženo je da se oslobode od plaćanja poreza na dohodak fizičkih lica, naknade koje se isplaćuju pripadnicima vojske Crne Gore i drugim licima koja su upućena u međunarodne snage i mirovne misije u inostranstvu, po kom osnovu će se smanjiti rashodi budžeta po osnovu plaćanja poreza i doprinosa za oko 2. mil.€ na godišnjem nivou.

**3. Zakona o objedinjenoj registraciji** **i sistemu izvještavanja o obračunu i naplati poreza i doprinosa** u dijelu sadržaja i obuhvata Izvještaja o obračunatim i plaćenim porezima i doprinosima, koji se podnosi Poreskoj upravi na jedinstvenom obrascu, na način što bi se ovaj izvještaj odnosio samo na obračunate ( a ne i plaćene), poreze i doprinose na zarade i druga primanja. Ovom izmjenom obezbjeđuje se bolje praćenje stanja i vođenje evidencije o stanju duga pravnih lica i preduzetnika po osnovu obračunatih poreza i doprinosa i za slučaj kada nije izvršena isplata ličnih primanja, odnosno nijesu uplaćene fiskalne obaveze po ovom osnovu.

Takođe, Radni tim je analizirao i regulativu u oblasti računovodstva i revizije – **Zakon o računovodstvu i reviziji** , i s tim u vezi zaključio da je potrebno ovu oblast unaprijediti posebno u dijelu:

* obrazovanja tijela za javni nadzor koje bi kontrolisalo rad ravizora i revizorskih kuća i sprečavalo eventualne zloupotrebe;
* definisanja uslova za obavljanje poslova knjigovođa i način njihovog obrazovanja i obuke (uz konsultacije sa Institutom sertifikovanih računovođa i drugim profesionalnim organizacijama);
* povećanja transparentnosti poslovanja privrednih subjekata i uvođenja obaveze srednjim i velikim pravnim licima objavljivanja finansijskih i revizorskih izvještaja na svojim internet stranicama;
* uvođenja obaveze revizije i za srednja preduzeća.

Radni tim je konstatovao da je:

* **Vlada Crne Gore utvrdila Predlog Zakona o izmjenama i dopunama Zakona o akcizama**, kojim je izvršena izmjena u dijelu povećanja akciznih stopa i njihovog postepenog usaglašavanja sa standardima EU, preciziranja korišćenja akciznih proizvoda, zaliha i kaznene politike, i da je isti proslijeđen Skupštini Crne Gore na dalji postupak;
* **Predlog Zakona o izmjenama i dopunama Carinskog zakona**, kojim je, pored ostalog, izvršena izmjena u dijelu kaznene politike, pripremljen i da će u najkraćem roku biti proslijeđen Vladi na razmatranje;
* Resornim ministarstvima na dalju nadležnost proslijeđeni su predlozi za izmjenu i dopunu sljedećih zakona:
* **Zakona o turizmu**, u dijelu kaznene politike (Ministarstvo održivog razvoja i turizma);
* **Zakona o raftingu** u dijelu kaznene politike (Ministarstvo turizma i održivog razvoja);
* **Zakona o radu**, u dijelu kaznene politike (Ministarstvo rada i socijalnog staranja);
* **Zakona o zapošljavanju i radu stranaca,** u dijelu kaznene politike (Ministarstvo rada i socijalnog staranja).

***I Z V J E Š T A J***

***RADNOG TIMA ZA POVEĆANJE EFIKASNOSTI NAPLATE BORAVIŠNE TAKSE***

U skladu sa obavezama dogovorenim na prvom sastanku Radne grupe za izradu Seta prijedloga mjera za suzbijanje sive ekonomije za 2013 godinu, održanom 6. februara 2013 godine, obrazovana je Radna grupa za povećanje efikasnosti naplate boravišne takse. Zadatak Radnog tima je da izvrši izmjenu zakonske regulative u cilju smanjenja prostora za izbjegavanje plaćanja boravišne takse.

Svi članovi Radnog tima su maksimalno posvećeni svome radu i uredno se odazivaju na zakazane sastanke. Sektor za turistički razvoj – Ministarstva održivog razvoja i turizma redovno održava sastanke Radne grupe - podtima za rješavanje problema naplate boravišne takse. Sastancima pored predstavnika Ministarstva održivog razvoja i turizma, prisustvuju i predstavnici Ministarstva finansija, Ministarstva unutrašnjih poslova, Poreske uprave Crne Gore, Lokalne turističke organizacije Bar kao i rukovodilac odjeljenja za privredu i koordinator naplate boravišne takse u toku turističke sezone, opštine Budva.

Dana 25 aprila 2013 .godine predstavnici Ministarstva održivog razvoja i turizma su u opštini Kolašin održali sastanak sa predstavnicima privatnog smještaja na temu “*Nelegalnog poslovanja u privatnom smještaju i problema oko naplate boravišne takse“,* i drugih tekućih problema a sve u cilju suzbijanja sive ekonomije u privatnom smještaju.

Ministarstvo održivog razvoja i turizma je shodno ovlašćenjima iz Zakona o boravišnoj taksi donijelo *Pravilnik o sadržaju evidencije plaćene boravišne takse* koji je objavljen u službenom listu Crne Gore broj 22 od 17 maja 2013 .godine. Evidencija o plaćenoj boravišnoj taksi omogućiće preciznu informaciju o naplati boravišne takse od pružaoca usluga smještaja u kojem se obavlja turistička i ugostiteljska djelatnost.

Radna grupa je i pripremila *Pravilnik o razvrstavanju za koje se plaća članski doprinos turističkim organizacijama* (Ovim pravilnikom razvrstavaju se u grupe djelatnosti za koje se plaća članski doprinos u turističkim organizacijama).

Radni tim je i pripremio predlog izmjena i dopuna Zakona o boravišnoj taksi u cilju usklađivanja ovog zakona sa novim Zakonom o prekrsajima. Usklađivanje se odnosi na visinu kazni u prekršajnom postupku tako da su minimalni iznosi zarade u Crnoj Gori zamijenjeni u nominalnim iznosima iskazani u eurima.

Jedna od najznačajnih novina definisanih u Zakonu o turizmu, predstavlja uvođenje obaveze za privredna društva, pravna lica, preduzetnike i fizička lica, da evidenciju ostvarenog turističkog prometa u ugostiteljskim objektima za pružanje usluga smještaja, lukama nautičkog turizma – marinama i plovnim objektima za smještaj (jahte, brodovi i sl.), tačno, potpuno i ažurno vode u Jedinstvenoj evidenciji turističkog prometa. Cilj uvođenja navedenog instituta je potreba da se na jedan sveobuhvatan način obezbijede tačni i ažurni podaci o ostvarenom turitičkom prometu. Jedinstvena evidencija vodi se neposrednim unošenjem podataka u registar boravišta organa uprave nadležnog za poslove policije. S tim u vezi, Ministarstvo održivog razvoja i turizman u saradnji sa Ministarstvom unutrašnjih poslova radi na izradi rješenja za uspostavljanje elektronskog registra boravišta. Postignut je dogovor da Ministarstvo unutrašnjih poslova realizuje aplikativno rješenje za uspostavljanje elektronskog registra boravišta a da je za implementaciju navedenog rješenja neophodno da Ministarstvo održivog razvoja i turizma izvrši nabavku hardvera koji će biti ustupljen Ministarstvu unutrašnjih poslova u skladu sa specifikacijom. Zajednički radni tim će usaglasiti sve detalje vezane za ovaj obostrano koristan projekat.

***I Z V J E Š T A J***

***RADNOG TIMA ZA EDUKACIJU ZAPOSLENIH U INSPEKCIJSKIM SLUŽBAMA***

Radni tim za edukaciju zaposlenih u inspekcijskim službama, u dijelu pripremanja, podnošenja i učestvovanja u prekršajnom postupku je formiran na prvom sastanku Radne grupe za izradu Seta prijedloga mjera za suzbijanje sive ekonomije za 2013. godinu I čine ga predstavnici Vijeća za prekršaje, Poreske uprave, Uprave carina i Uprave za inspekcijske poslove. Zadatak Radnog tima je da organizuje i sprovede dodatne edukacije zaposlenih u inspekcijskim službama u cilju kvalitetnijeg sprovođenja prekršajnog postupka, kao i podizanja nivoa efikasnosti rada inspekcijskih službi.

Radni tim je održao sastanak u Vijeću za prekršaje i tom prilikom je dogovoren način organizovanja edukacije zaposlenih u inspekcijskim službama. S tim u vezi, svi članovi su Vijeću za prekršaje dostavili set pitanja iz svoje nadležnosti kako bi se na najefikasniji način otklonili problem koji se javljaju prilikom pripreme, podnošenja i učestvovanja inspekcijskih službi u prekršajnom postupku.

Nakon dostavljanja navedenog seta pitanja, Radni tim je pristupio realizaciji edukacije na način što je istu ponaosob izvršio pojedinačno sa svim inspekcijskim službama (Poreskom upravom, Upravom za inspekcijske poslove i Upravom carina), tako da je tim u cjelosti izvršio svoje obaveze shodno, zaključcima sa prve sjednice Radne grupe za izradu Seta prijedloga mjera za suzbijanje sive ekonomije za 2013. godinu.

***I Z V J E Š T A J***

***RADNOG TIMA ZA SUZBIJANJE SIVE EKONOMIJE NA TRŽIŠTU RADA I INICIRANJE PROCENTUALNOG POVEĆANJA IZNOSA MINIMALNE ZARADE***

Radni tim za suzbijanje sive ekonomije na tržištu rada i iniciranje procentualnog povećanja iznosa minimalne zarade, u navedenom periodu nastavio je sa sprovođenjem predviđenih aktivnosti u sledećem sastavu: Zoran Jelić – koordinator, Skupština Crne Gore; Vladimir Radovanić – član, Ministarstvo rada i socijalnog staranja Crne Gore; Zoran Ratković – član, Uprava za inspekcijske poslove; Dragan Mijanović – član, Savez sindikata CG; Predrag Mitrović – član, Unija poslodavaca; Novo Radović - član, Poreska uprava; Sandra Obradović – član, Unija slobodnih sindikata; Angelina Međedović - član, Inspekcija rada; Goran Bubanja - član, Zavod za zapošljavanje Crne Gore; Suzana Radulović - član, Unija poslodavaca CG.

Početkom aprila, sa radom su počeli Operativni timovi u sedam opština (Bar, Budva, Herceg Novi, Kotor, Tivat, Ulcinj i Podgorica) u cilju razmjene i analize podataka koje bi ukazale na pojave rada na crno, uz preduzimanje konkretnih mjera u cilju suzbijanja istog. Timove čine predstavnici Zavoda za zapošljavanje, MUP-a, Poreske uprave i Uprave za inspekcijske poslove i oni se sastaju jednom nedjeljno, kada dogovaraju aktivnosti, razmijenjuju podatke, podnose izvještaje o stanju na tržištu rada. Radni tim za suzbijanje sive ekonomije i iniciranje procentualnog povećenja minimalne zarade bio je upoznat sa radom Operativnih timova na nedjeljnom nivou kao i sa mjesečnim izvještajima koje je omogućio Zavod za zapošljavanje (koordinator rada Operativnih timova).U navedenom tromjesečnom periodu, Operativni timovi i Inspekcija rada informisali su Radni tim o sprovedenim aktivnostima, što je predstavljalo osnovu za rad Radnog tima.

Kada je riječ o aktivnostima Uprave za inspekcijske poslove, važno je navesti da su urađeni Plan aktivnosti pojačanog inspekcijskog nadzora za vrijeme gradjevinske i turističke sezone (od 1. maja do 15. septembra) i Operativni plan rada pojačanog inspekcijskog nadzora za april mjesec 2013. godine. Takođe, u cillju efikasnijeg pristupa borbi protiv sive ekonomije na tržištu rada, treba istaći ulogu Upustva inspektorima o vršenju pojačanog inspekcijskog nadzora sa drugim inspekcijama koje je izradila Inspekcija rada.

Rad Operativnih timova u šest primorskih opština i Podgorici, u pomenutom tromjesečnom periodu, bio je otežan zbog tehničkih i kadrovskih prepreka ali i drugih nedostataka i okolnosti koje su imale negativan uticaj na obavljanje redovnih aktivnosti. Naime, rad Operativnih timova naročito je bio otežan u mjesecu aprilu kada je, na osnovu Izvještaja o radu Operativnih timova, Radni tim konstatovao da za gradove Budva i Tivat rad sprovodi samo jedan inspektor rada koji je trenutno na bolovanju dok rad na teritoriji Herceg Novog i Kotora takođe vrši jedno lice i to uz otežane operativno-tehničke uslove. Takođe, predstavnici MUP-a u okviru Operativnog tima za opštinu Podgorica, dali su veoma mali doprinos sprovođenju predviđenih aktivnosti. U maju su ostala upražnjena mjesta predstavnika MUP-a i Uprave za inspekcijske poslove u okviru Operativnog tima za opštinu Podgorica. Međutim, uprkos otežanim uslovima rada, Operativni timovi su nastavili sa sprovođenjem aktivnosti. U tabelama 1. i 2. mogu se vidjeti podaci o njihovom radu za mjesece maj i jun.

Tabela 1. *Podaci o radu Operativnih timova za mjesec maj*

|  |  |  |  |  |
| --- | --- | --- | --- | --- |
| **Opština** | **ZZZCG** | **MUP** | **Poreska uprava** | **Uprava za inspekcijske poslove** |
| Broj izdatih radnih dozvola | Broj izdatih boravišnih dozvola | Broj prijavljenih na obavezu socijalnog osiguranja | Broj kontrola Poslodavci Zaposleni |
| Bar  | 271 | 210 | 78 | 11 | 31 |
| Budva | 429 | 448 | 85 | 3 | 17 |
| Herceg Novi | 314 | 316 | 0 | 16 | 16 |
| Kotor  | 111 | 19 | 39 | 0 | 0 |
| Tivat | 137 | 36 | 59 | 3 | 17 |
| Ulcinj | 111 | 37 | 55 | 32 | 21 |
| Podgorica[[1]](#footnote-2) | - | - | - | - | - |
| **Ukupno** | **1373** | **1066** | **316** | **65** | **102** |
| % |  | 77.64 | 23.02 |  | 7.43 |

Tabela 2. *Podaci o radu Operativnih timova za mjesec jun*

|  |  |  |  |  |
| --- | --- | --- | --- | --- |
| **Opština** | **ZZZCG** | **MUP** | **Poreska uprava** | **Uprava za inspekcijske poslove** |
| Broj izdatih radnih dozvola | Broj izdatih boravišnih dozvola | Broj prijavljenih na obavezu socijalnog osiguranja | Broj kontrola Poslodavci Zaposleni |
| Bar  | 112 | 108 | 45 | 5 | 10 |
| Budva | 1217 | 1340 | 588 | 16 | 128 |
| Herceg Novi | 644 | 625 | 433 | - | - |
| Kotor  | 209 | 51 | 34 | - | - |
| Tivat | 59 | 38 | 32 | 19 | 38 |
| Ulcinj | 48 | 48 | 28 | 16 | 16 |
| Podgorica | 630 | - | 176 | - | - |
| **Ukupno** | **2919** | **2210** | **1336** | **56** | **192** |
| % |  | 75.71 | 45.77 | 1.92 | 6.58 |

S obzirom na navedene podatke, može se zaključiti da je u mjesecu junu više nego dvostruko povećan broj izdatih radnih dozvola u odnosu na mjesec maj (1373 izdatih radnih dozvola u maju a 2919 u junu). Povećanje broja izdatih radnih dozvola indikator je činjenice da je u junu snažno počela turistička sezona te da su poslodavci u ovom periodu tradicionalno aktivniji i intezivniji u zapošljavanju radne snage. Takođe, veoma značajan podatak predstavlja činjenica da je u mjesecu junu skoro dvostruko povećan broj prijavljenih na obavezu socijalnog osiguranja u odnosu na mjesec maj (sa 23.02% u maju na 45.77% u junu). Značajno povećanje broja prijavljenih na obavezu socijalnog osiguranja kod Poreske uprave predstavlja evidentan napredak u procesu suzbijanja sive ekonomije na tržištu rada.

Takođe, važno je napomenuti da je na poslednjem sastanku Radnog tima, održanom 08.07.2013. godine, dogovoreno da se na osnovu podataka Poreske uprave i Zavoda za zapošljavanje za mjesece maj i jun, uradi detaljna uporedna analiza koja će doprinijeti većoj efikasnosti i efektivnosti procesa suzbijanja sive ekonomije na tržištu rada.

***I Z V J E Š T A J***

***RADNOG TIMA ZA UNAPRJEĐENJE KOORDINACIJE I SARADNJE IZMEĐU***

***DRŽAVNIH ORGANA***

Radni tim za unapređenje koordinacije i saradnje između državnih organa je kroz neposrednu koordinaciju i sastanke utvrđivao zajedničke aktivnosti koje su usmjerene na borbu protiv sive ekonomije u skladu sa definisanim Akcionim planom. Radni tim sastavljen je od predstavnika Poreske uprave, Uprave policije, Uprave carina, Uprave za inspekcijske poslove, Državnog tužilaštva i Uprave za sprečavanje pranja novca i finansiranje terorizma.

Radni tim je za prioritete utvrdio međusobnu saradnju u suzbijanju sive ekonomije putem sprovođenja zajedničkih postupaka na izraženim pojavnim oblicima sive ekonomije, kao i unapređenjem efikasne razmjene podataka za potrebe pojedinih organa. Radni tim je definisao posebne aktivnosti na suzbijanju sive ekonomije na polju tržišta rada i prometa roba i usluga. U tom cilju sproveden je veći broj zajedničkih postupaka od strane Poreske uprave, Uprave policije i Uprave carina. U vezi sa tim, pokrenuti su i pretkrivični postupci nadležnom tužiocu, kao i postupci kod ovih organa vezani za zabranu raspolaganja poslovnim sredstvima.

Radni tim je definisao i aktivnosti u vezi sa mjerama na sprječavanju pranja novca, te je ostvarena uspješna razmjena podataka sa Upravom za sprječavanje pranja novca. Uspostavljena je saradnja između službenika svih organa zaduženih za praćenje ljetnje turističke sezone, kako na personalnom nivou, tako i kod razmjene podataka za potrebe svih organa.

Pored navedenog, date su i instrukcije za korišćenje informacija koje se obezbjeđuju od građana i pravnih lica putem Call centara i drugih komunikacionih kanala. Posebna novina je sajt “Budi odgovoran”, koji omogućava kvalitetne informacije za više državnih organa, odnosno obezbjeđuje im brzu dostupnost istih.

Svi državni organi uspostavili su dobru saradnju u pogledu obezbjeđivanja podataka o zapošljavanju stranih fizičkih lica na teritoriji Crne Gore. Veoma značajan izvor podataka za postupanje svih državnih organa su baze podataka Poreske uprave, te se svakodnevno servisiraju podaci na zahtjev svih drugih državnih organa.

U dosadašnjem periodu koordinacija između državnih organa funkcionisala je na taj način da su u potpunosti obezbijeđeni podaci i informacije za sve organe i da nije bilo primjedbi na postupanje bilo kojeg organa.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

 **UPOREDNI PREGLED PLANIRANIH I OSTVARENIH NETO PRIHODA ZA PERIOD JANUAR-JUN 2011, 2012 I 2013 GODINE**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **poreski oblici** | **planirani prihodi 1.1-1.7. 2011.** | **ostvareni prihodi 1.1-1.7. 2011.** | **index (ost/plan 2011)** | **planirani prihodi 1.1-1.7 2012.** |  **ostvareni prihodi 1.1-1.7 2012.**  | **index (ost/plan 2012)** | **planirani prihodi 1.1-1.7. 2013.** | **ostvareni prihodi 1.1-1.7. 2013.** | **index (ost/plan 2013)** | **Index** **(ost. prih 2013/2012)** |
| dohodak | 37.71 | 36.14 | 95.84 | 34.86 | 33.57 | 96.30 | 36.64 | 37.25 | 101.66 | 110.96 |
| Doprinosi | 150.01 | 155.66 | 103.77 | 151.5 | 149.2 | 98.48 | 156.44 | 156.72 | 100.18 | 105.04 |
| PDV | 176.71 | 170.25 | 96.34 | 157.56 | 162.81 | 103.33 | 170.65 | 182.9 | 107.18 | 112.34 |
| Dobit | 19.76 | 22.4 | 113.36 | 26.24 | 25.73 | 98.06 | 26.02 | 28.14 | 108.15 | 109.37 |
| akcize | 66.81 | 60.24 | 90.17 | 63.83 | 59.57 | 93.33 | 66.15 | 65.97 | 99.73 | 110.74 |
| carina | 23.14 | 20.93 | 90.45 | 20.63 | 16.39 | 79.45 | 17.6 | 10.35 | 58.81 | 63.15 |
| promet nepokret | 0.83 | 0.55 | 66.27 | 0.69 | 0.67 | 97.10 | 0.71 | 0.63 | 88.73 | 94.03 |
| ostali porezi | 1.58 | 2.02 | 127.85 | 1.96 | 2 | 102.04 | 2.06 | 2.3 | 111.65 | 115.00 |
| administ.takse | 6.42 | 5.41 | 84.27 | 5.4 | 4.16 | 77.04 | 4.25 | 3.6 | 84.71 | 86.54 |
| sudske takse | 3.76 | 2.09 | 55.59 | 2.3 | 1.75 | 76.09 | 1.78 | 1.75 | 98.31 | 100.00 |
| ostale takse | 0.21 | 0.22 | 104.76 | 2.73 | 0.26 | 9.52 | 7.92 | 5.86 | 73.99 | 2253.85 |
| koncesije i naknade | 9.35 | 10.8 | 115.51 | 7.11 | 5.56 | 78.20 | 6.29 | 6.09 | 96.82 | 109.53 |
| **UKUPNO:** | **496.29** | **486.71** | 98.07 | **474.81** | **461.67** | 97.23 | **496.51** | **501.56** | 101.02 | 108.64 |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **poreski oblici** | **planirani prihodi 1.1-1.7. 2011.** | **ostvareni prihodi 1.1-1.7. 2011.** | **index (ost/plan 2011)** | **planirani prihodi 1.1-1.7 2012.** |  **ostvareni prihodi 1.1-1.7 2012.**  | **index (ost/plan 2012)** | **planirani prihodi 1.1-1.7. 2013.** | **ostvareni prihodi 1.1-1.7. 2013.** | **index (ost/plan 2013)** | **Index** **(ost. prih 2013/2012)** |
| dohodak | 37.71 | 36.14 | 95.84 | 34.86 | 33.57 | 96.30 | 36.64 | 37.25 | 101.66 | 110.96 |
| Doprinosi | 150.01 | 155.66 | 103.77 | 151.5 | 149.2 | 98.48 | 156.44 | 156.72 | 100.18 | 105.04 |
| PDV | 176.71 | 170.25 | 96.34 | 157.56 | 162.81 | 103.33 | 170.65 | 182.9 | 107.18 | 112.34 |
| Dobit | 19.76 | 22.4 | 113.36 | 26.24 | 25.73 | 98.06 | 26.02 | 28.14 | 108.15 | 109.37 |
| akcize | 66.81 | 60.24 | 90.17 | 63.83 | 59.57 | 93.33 | 66.15 | 65.97 | 99.73 | 110.74 |
| carina | 23.14 | 20.93 | 90.45 | 20.63 | 16.39 | 79.45 | 17.6 | 10.35 | 58.81 | 63.15 |
| promet nepokret | 0.83 | 0.55 | 66.27 | 0.69 | 0.67 | 97.10 | 0.71 | 0.63 | 88.73 | 94.03 |
| ostali porezi | 1.58 | 2.02 | 127.85 | 1.96 | 2 | 102.04 | 2.06 | 2.3 | 111.65 | 115.00 |
| administ.takse | 6.42 | 5.41 | 84.27 | 5.4 | 4.16 | 77.04 | 4.25 | 3.6 | 84.71 | 86.54 |
| sudske takse | 3.76 | 2.09 | 55.59 | 2.3 | 1.75 | 76.09 | 1.78 | 1.75 | 98.31 | 100.00 |
| ostale takse | 0.21 | 0.22 | 104.76 | 2.73 | 0.26 | 9.52 | 7.92 | 5.86 | 73.99 | 2253.85 |
| koncesije i naknade | 9.35 | 10.8 | 115.51 | 7.11 | 5.56 | 78.20 | 6.29 | 6.09 | 96.82 | 109.53 |
| **UKUPNO:** | **496.29** | **486.71** | **98.07** | **474.81** | **461.67** | **97.23** | **496.51** | **501.56** | **101.02** | **108.64** |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **poreski oblici** | **planirani prihodi 1.1-30.6. 2011.** | **ostvareni prihodi 1.1-30.6. 2011.** | **index (ost/plan 2011)** | **planirani prihodi 1.1-30.6. 2012.** |  **ostvareni prihodi 1.1-30.6. 2012.**  | **index (ost/plan 2012)** | **planirani prihodi 1.1-30.6. 2013.** | **ostvareni prihodi 1.1-30.6. 2013.** | **index (ost/plan 2013)** | **Index** **(ost. prih 2013/2012)** |
| dohodak | 37.71 | 36.14 | 95.84 | 34.86 | 33.57 | 96.30 | 36.64 | 37.25 | 101.66 | 110.96 |
| Doprinosi | 150.01 | 155.66 | 103.77 | 151.5 | 149.2 | 98.48 | 156.44 | 156.72 | 100.18 | 105.04 |
| PDV | 176.71 | 170.25 | 96.34 | 157.56 | 162.81 | 103.33 | 170.65 | 182.9 | 107.18 | 112.34 |
| Dobit | 19.76 | 22.4 | 113.36 | 26.24 | 25.73 | 98.06 | 26.02 | 28.14 | 108.15 | 109.37 |
| akcize | 66.81 | 60.24 | 90.17 | 63.83 | 59.57 | 93.33 | 66.15 | 65.97 | 99.73 | 110.74 |
| carina | 23.14 | 20.93 | 90.45 | 20.63 | 16.39 | 79.45 | 17.6 | 10.35 | 58.81 | 63.15 |
| promet nepokret | 0.83 | 0.55 | 66.27 | 0.69 | 0.67 | 97.10 | 0.71 | 0.63 | 88.73 | 94.03 |
| ostali porezi | 1.58 | 2.02 | 127.85 | 1.96 | 2 | 102.04 | 2.06 | 2.3 | 111.65 | 115.00 |
| administ.takse | 6.42 | 5.41 | 84.27 | 5.4 | 4.16 | 77.04 | 4.25 | 3.6 | 84.71 | 86.54 |

1. Operativni tim u Podgorici u maju nije dostavljao numeričke pokazatelje rada. [↑](#footnote-ref-2)